Naomi Osaka 21 yoshida jahonning 1-raqamli tennischisi bo‘ldi. Bir yil oldin u 72-o‘rinda edi

21 yoshli yaponiyalik Naomi Osaka Australian Open musobaqasi finalida Petra Kvitovani 3 setda 7:6, 5:7, 6:4 hisobida mag‘lub etdi. Osaka ikkinchi marta “Katta dubulg‘a” turkumiga kiruvchi musobaqa g‘olibligini qo‘lga kiritdi va faoliyatidagi 3-g‘alabasiga erishdi.

O‘tgan yilga qadar u birorta sovrinni qo‘lga kiritmadi, hattoki yoshlar o‘rtasida ham.
Yaponiyalik tennischi ushbu sovrinni 2-marta ketma-ket qo‘lga kiritdi. U 18 yil ichida “Katta dubulg‘a” turkumi musobaqalaridagi ilk g‘alabasidan so‘ng shunday darajadagi turnirda yutgan birinchi tennischi bo‘ldi (So‘nggi bor 2001-yilda Jennifer Kapriati Australian Open hamda “Rolan Garros” g‘olibi bo‘lgandi).
Bundan tashqari, Osaka “Katta dubulg‘a” tasnifiga kiruvchi musobaqa sovrinini ketma-ket 2-marta qo‘lga kiritdi. Bunday natijani Serena Uilyams 2014—2015-yillarda(Serena ketma-ket 4 ta katta musobaqani yutgandi) qayd etgandi.
Eslatib o‘tamiz, yaponiyalik tennischi bir yil oldin jahon reytingida 72-o‘rinni band qilgandi. So‘nggi musobaqadan keyin 1-o‘ringa ko‘tarilib oldi. Tennis tarixida hech qaysi ayol raketka ustasi bunday natijaga erisha olmagan. Shuningdek, u Osiyo qit’asidan birinchi bo‘lib dunyo reytingini boshqaradi.
Australian Open
Melburn, Avstraliya
14—27-yanvar kunlari
“Katta dubulg‘a” musobaqasi
Yutuq jamg‘armasi— 60 million Avstraliya dollari
Ochiq kort, xard
Yakkalik bahslar
Final
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!